cyanic-selkie/wikianc huggingface dataset:
কদম রসুল
উৎপত্তি সম্পর্কিত প্রচলিত ইতিহাস
প্রচলিত আছে যে, মুহাম্মদ মিরাজের রাত্রে বোরাকে উঠবার পূর্বে পাথরে তার পায়ের কিছু ছাপ অঙ্কিত হয়। পরবর্তীতে সাহাবিগণ পদ চিহ্নিত পাথর গুলো সংরক্ষণ করেন বলে অনেকে দাবি করেন। এর মধ্যে সবচেয়ে বিখ্যাত পাথরটি বর্তমানে জেরুজালেমে সংরক্ষিত আছে। এছাড়া ইস্তাম্বুল,কায়রো এবং দামেস্কে অনুরূপ পাথর সংরক্ষিত আছে। ষোল শতকের শেষদিকে মাসুম খাঁ কাবুলি নামে একজন সম্ভ্রান্ত রাজা ছিলেন। ইনি ঈসা খাঁর বন্ধু ছিলেন। তিনি ১৫৮০ খ্রিষ্টাব্দে আরব বণিকদের নিকট থেকে বহু অর্থের বিনিময়ে এই মহা মূল্যবান পাথরটি কিনে নেন। এবং এ স্থানে এটি প্রতিষ্ঠা করেন। সুবাদার ইসলাম খান, মুঘল সম্রাট শাহজাহান সহ আরো অনেক আমির-ওমরা এ স্থান দর্শন করেন। সুলতান শুজা এই দরগার জন্য ৮০ বিঘা জমি দান করেন। সে সময় এখানে কীরকম ইমারত ছিল তা জানা যায় না। এর পরে ঈসা খাঁর প্রপৌত্র দেওয়ান মনয়ার খান এখানে একটি ইমারত তৈরি করেন। কিন্তু সেই ইমারতও কালের গর্ভে বিলিন হয়ে যায়। এর পরে গোলাম নবীর তৃতীয় পুত্র গোলাম মোহাম্মাদ ১৮১৪ খ্রিষ্টাব্দে পশ্চিমদিকের দোতলা তোরণটি নির্মাণ করেন।
সত্যতা
প্রথাগত মুসলিমরা এটি স্বীকার করেন না। তাছাড়া বিভিন্ন জায়গায় সংরক্ষিত পদ চিহ্ন গুলি বিভিন্ন আকারের। যেখানে একজন মানুষের পায়ের ছাপ একই হওয়ার কথা। কদম রসুল প্রচলিত অর্থে খন্ডের উপরে নবী করিম মুহাম্মাদ এর পায়ের ছাপ, তবে এই কদম রসুল ধারণার উৎপত্তি মূলত ভারতীয় উপমহাদেশ। নাসিরুদ্দিন হোসেন শাহ গৌড়ে প্রথম কদম রসুল ও সংলগ্ন স্থাপত্য কাঠামো নির্মাণ করলেও এর ব্যাপক জনপ্রিয়তা দেখা যায় মুঘল আমলে। সমগ্র ভারতবর্ষে কদম রসুলের সংখ্যা ১৪ টি। বাংলাদেশের নারায়ণগঞ্জে শীতলক্ষ্যা নদীর তীরে আর একটা মজমপুর গ্রামে, চট্টগ্রামে দুইটা কদম রসুল আছে। কদম রসুলকে মুহাম্মাদের পায়ের ছাপ হিসাবে দাবী করা হলেও মূল ইসলাম ধর্মে এর কোন স্বীকৃতি কিন্তু নেই। এই কারণে ইসলাম ধর্মের উৎপত্তিস্থল মধ্যপ্রাচ্যে এ ধরনের কোন নিদর্শন সংরক্ষিত হয়নি এবং ধর্মীয় ভাবেও চর্চিত হয়না। প্রশ্ন জাগে তাহলে কেন কীভাবে এবং কি প্রয়োজনে এই কদম রসুলের উৎপত্তি হলো, তাও শুধু ভারতবর্ষে, যেখানে ইসলাম ধর্ম প্রচার পেয়েছে নবী করিম এর পরলোক গমনের কয়েকশ বছর পরে? ভারতীয় উপমহাদেশে ইসলাম ধর্মের আগমন শুরু হয় প্রথমে বনিকদের সাথে আসা সুফী সাধকদের মাধ্যমে, পরে আফগান, তুর্কী, পার্সীয় আর মুঘল শাসকদের নেতৃত্ব আর কৃত্বিতে। আমরা জানি ভারতের ধর্মীয় সংস্কৃতির প্রাণ জুড়ে রয়েছে মূর্তি বা বস্তুগত পুজিত নিদর্শন। পাহাড়, নদী, গাছ, সাপ ইত্যাদির বস্তুগত ও মানব আকৃতিতে পুজার চর্চার রীতি প্রচলিত ছিল ভারতবর্ষে বহু আদিকাল থেকে। প্রাতিষ্ঠানিক ধর্মমত জৈন ও বৌদ্ধ ধর্মের উৎপত্তি ভারতে প্রায় সমসাময়িক সময়ে। বৌদ্ধ ধর্মের প্রারম্ভিক যুগে এখানে মূর্তি ভিত্তিক কোন ধর্মীয় আচার ছিল না, কেবল বৌদ্ধ দর্শন চর্চা আর নির্বান লাভই দিল অনুসারীদের প্রধান ব্রত। তবে গৌতম বুদ্ধের মহাপ্রায়নের পরে বেশিদিন আর এই ভাবগত চর্চা প্রচলিত থাকেনি, সেই মূর্তিরূপের উপসানা শুরু হয়ে যায়। যারই একটা পর্যায়ে "বুদ্ধের পদচিন্থের" উপাসনা শুরু হয়। বৌদ্ধ উপকথা অনুযায়ী গৌতম বুদ্ধ তার জীবদ্দশায় শ্রীলংকায় ভ্রমনের সময়ে "শ্রী পদ" নামের একটা পাহাড়ে তার পায়ের ছাপ রেখে গিয়েছিলেন। যদিও হিন্দু ধর্মাবলম্বী গণ এই পায়ের ছাপকে শিবের আর মুসলিমরা এটা নবী আদম এর বলে বিশ্বাস করে। পবিত্র আরাধ্য হিসাবে পদ চিন্থের উপাসনা এই রীতি উপমহাদেশে প্রচলন ছিল বহু যুগ আগে থেকেই। পরবর্তী কালে হিন্দু ধর্মেও তা সংক্রমিত হয়, যে কারণে লক্ষীর পা, বা বিষ্ণুপদের উপসনা, ও একে ঘিরে অনেক মন্দিরও গড়ে উঠতে দেখা যায়। পরবর্তীতে সনাতন ও বুদ্ধ অনুসারীরা ইসলামের প্রতি অনুরক্ত হন। যদিও ইসলামের প্রাত্যহিক করনীয় হলো নামাজ, সমগ্র ইসলাম ধর্মে মূর্তির কোন স্থান নেই, এটা শিরক। কিন্তু এ ধরনের ধর্মীয় চর্চা এই এলাকার মানুষের দীর্ঘদিনের মনছবিতে যে মূর্তি উপাসনার অভ্যস্ততা ছিল সেটা হয়তো পূরন করতে পারছিল না, সেই প্রেক্ষিতেই হয়তো এক সময়ে ভারতবর্ষের কদম রসুলের উদ্ভব হয়। মনোবাসনা পূরণ করতে মানুষজন এই কদম রসুলে বিভিন্ন মানত রাখতে শুরু করে।
কদম রসুল দরগাহ
নারায়ণগঞ্জ জেলার বন্দর উপজেলার নবীগঞ্জে কদম রসুল দরগাহ অবস্থিত। কদম শব্দের অর্থ পা এবং রাসুল শব্দের অর্থ আল্লাহ্‌ প্রেরিত রাসুল। কদম রসুল দরগায় মহানবী মুহাম্মাদ এর কদম মোবারক এর চিহ্ন সংবলিত একটি পাথর আছে এবং এ জন্যই দরগাহ এর নামকরণ করা হয়েছে কদম রসুল দরগাহ। সতের শতকের প্রারম্ভে রচিত "বাহারিস্তান-ই-গায়বী" নামক গ্রন্থে লেখক মির্জা নাথান নবীগঞ্জের এই পাথরটির কথা উল্লেখ করেছেন। মূল দরগাহের ভেতরে একটি ধাতব পাত্রে গোলাপ জলে পাথরটি ডোবানো অবস্থায় থাকে। পাথরটি অবশ্য এখন আর পূর্বের অকাট আকৃতিতে নেই। সংরক্ষণের সময়ে পাথরটি কেটে অনেকটা পদাকৃতি করা হয়েছে। দরগাহের আশেপাশে অনেকগুলো কবর ও মাজার শরীফ আছে।
জান্ডার ডি ব্রুন
জান্ডার ডি ব্রুন (Zander de Bruyn; জন্ম: ৫ জুলাই, ১৯৭৫) জোহেন্সবার্গ এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সূচনালগ্ন অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং, লায়ন্স, টাইটান্স ও ট্রান্সভাল, বাংলাদেশী ক্রিকেটে আবাহনী লিমিটেড, ইংরেজ কাউন্টি ক্রিকেটে সমারসেট, সারে ও ওরচেস্টারশায়ার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন।
প্রথম-শ্রেণীর ক্রিকেট
বিদ্যালয় পর্যায়ের ক্রিকেটে দূর্দান্ত ক্রীড়াশৈলী প্রদর্শন করেছেন তিনি। হোরস্কুল হেল্পমেকার ও হোরস্কুল র‍্যান্ডবার্গে অধ্যয়ন করেছেন তিনি। ১৯৯১ থেকে ১৯৯৪ সাল পর্যন্ত ট্রান্সভাল নাফ ও ১৯৯৪ সালে দক্ষিণ আফ্রিকার বিদ্যালয় দলে খেলেন।
গটেংয়ে থাকাকালীন তাকে চুক্তিতে আনা হয়নি ও নতুনভাবে কোন প্রস্তাবনা না পাওয়ায় খুচড়া কাপড়ের প্রতিষ্ঠানে খণ্ডকালীন চাকুরীর সন্ধান করতে হয়।
দল পরিবর্তন
কোচ রে জেনিংসের কাছ থেকে খেলায় অংশগ্রহণের উপর ভিত্তি করে বেতনের প্রস্তাবনা পান। এরপর, তিনি প্রথম-শ্রেণীর ক্রিকেট জগতে পুনরায় প্রত্যাবর্তন ঘটান। ঐ বছর অসম্ভব হয়ে পড়া সানফয়েল সিরিজ বিজয়ে তিনি বিরাট ভূমিকা রাখেন। ৬০ গড়ে রান তুলেন ও চূড়ান্ত খেলার প্রথম ইনিংসে ১৬৯ রান তুলেন। এ পর্যায়ে ওয়েস্টার্ন প্রভিন্সের শক্তিধর আন্তর্জাতিক মানের খেলোয়াড়দের বোলিং আক্রমণ মোকাবেলা করেছিলেন। ২০০৩-০৪ মৌসুমের প্রথম ইনিংসে ব্যর্থ হলেও ১৬৯ রান করে দলের সর্বোচ্চ রান সংগ্রাহক হন। এরফলে, ইস্টার্নস দল প্রথমবারের মতো শিরোপা লাভে সক্ষম হয়।
এরপূর্বে তার ব্যাটিং গড় ২৯.৬১ থাকলেও পরবর্তীতে ৪০-এর অধিক গড়ে পৌঁছে। সাবেক তারকা খেলোয়াড় ব্যারি রিচার্ডসের পর ২০০৩-০৪ মৌসুমে দ্বিতীয় খেলোয়াড় হিসেবে সুপারস্পোর্ট সিরিজের ইতিহাসে সহস্র রানের মাইলফলক স্পর্শ করেন।
২০০৫-০৬ মৌসুমে সুপারস্পোর্ট সিরিজের যৌথ শিরোপা বিজয়ী টাইটান্স দলের সদস্য ছিলেন। পরের মৌসুমে ওয়ারিয়র্সের পক্ষে খেলেন। তবে, দলটির পক্ষে কেবলমাত্র পাঁচটি প্রথম-শ্রেণীর খেলায় অংশগ্রহণের সীমিত সুযোগ পান। ২০০৭-০৮ মৌসুমে পূর্বতন ক্লাব টাইটান্সের বিপক্ষে ব্যক্তিগত সেরা বোলিং পরিসংখ্যান ৭/৬৭ লাভ করেন। ২০০৬-০৭ ও ২০০৭-০৮ মৌসুমের এমটিএন ডমিস্টিক চ্যাম্পিয়নশীপের চূড়ান্ত খেলা দুটিতে অংশ নিলেও তার দল পরাজয়বরণ করেছিল।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জান্ডার ডি ব্রুন। ২০ নভেম্বর, ২০০৪ তারিখে কানপুরে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ১৭ ডিসেম্বর, ২০০৪ তারিখে পোর্ট এলিজাবেথে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।
নভেম্বর, ২০০৪ সালে ভারত গমনার্থে তাকে টেস্ট দলে ঠাঁই দেয়া হয়। অভিষেকে অর্ধ-শতরানের ইনিংস খেললেও দুই টেস্ট পর তাকে বাদ দেয়া হয়। ভারত সফরে সিরিজের উভয় টেস্টেই তার অংশগ্রহণ ছিল। তন্মধ্যে, প্রথম টেস্টের প্রথম ইনিংসে ৮৩ রানের ইনিংস খেলেন। পরবর্তীতে এ সংগ্রহটিই তার সেরা হিসেবে চিত্রিত হয়ে যায়।
ইংল্যান্ডের মুখোমুখি
নিজ দেশে ইংল্যান্ডের বিপক্ষেও তার অবস্থান নিশ্চিত হয়। সিরিজের প্রথম টেস্টের পর জ্যাক ক্যালিসের প্রত্যাবর্তনে তাকে দলের বাইরে রাখা হয়। ২০০৪ সালে ইংল্যান্ডের বিপক্ষে দলের পরাজয়বরণের খেলায় অংশ নিয়েছিলেন। ঐ একই খেলায় এবি ডি ভিলিয়ার্স ও ডেল স্টেইনের অভিষেক পর্ব সম্পন্ন হয়েছিল। এরফলে স্বভাবতঃই তার আন্তর্জাতিক খেলার আশা নিরাশায় পরিণত হয় ও কোলপ্যাক খেলোয়াড় হিসেবে কাউন্টি ক্রিকেট জীবনকে বেছে নিতে হয়।
কাউন্টি ক্রিকেটে অংশগ্রহণ
২০০৫ সালে ওরচেস্টারশায়ারে যোগ দেন। তবে, তেমন সফলতা পাননি। ২০০৮ সালে সমারসেটে চলে যান। এ পর্যায়ে দলের জ্যেষ্ঠ ও অমূল্য খেলোয়াড়ের মর্যাদাপ্রাপ্ত হন। ২০১০ সালে সারে দলের পক্ষে খেলার জন্যে চুক্তিবদ্ধ হন।
২০০৫ সালে কোলপ্যাক নিয়মের আওতায় ওরচেস্টারশায়ার দলে খেলার জন্যে চুক্তিবদ্ধ হন। এ সময়ে তিনি অবশ্য বেশ ব্যর্থতার পরিচয় দিয়েছিলেন। প্রথম-শ্রেণীর উইকেটগুলোর বিপরীতে প্রায় শতরান গড়ে খরচ করেন। কেবলমাত্র মৌসুমের শেষদিকে সমারসেটের বিপক্ষে শতরানের ইনিংস খেলে স্বীয় ব্যাটিং গড়ের উত্তরণ ঘটান।
খেলার ধরন
ক্রিজে তার খেলার ধরন অনেকাংশেই দক্ষিণ আফ্রিকান অধিনায়ক হানসি ক্রনিয়ের অনুরূপ ছিল। সম্মুখসারির বোলারদের চাপ কমাতে মিডিয়াম-পেস বোলিং বেশ কার্যকর ছিল। রান রেট আটকাতে সক্ষম হতেন ও থিতু হয়ে যাওয়া জুটি ভেঙ্গে ফেলতেন।
দীর্ঘদেহী ও দর্শনীয় ব্যাটিংশৈলীর অধিকারী জান্ডার ডি ব্রুন ড্রাইভে বেশ দক্ষ ছিলেন। তবে, ফাস্ট, শর্ট পিচ বোলারদের বিপক্ষে তার দূর্বলতা প্রশ্নবিদ্ধ। জুটিতে ফাটল ধরাতে কিংবা দীর্ঘক্ষণ আঁটোসাটো বোলিংয়ে তার জুড়ি মেলা ভার।
এপ্রিল, ২০১৪ সালে সকল স্তরের ক্রিকেট থেকে নিজের অবসর গ্রহণের কথা ঘোষণা করেন তিনি।
লাউয়াছড়া জাতীয় উদ্যান
লাউয়াছড়া জাতীয় উদ্যান বাংলাদেশে র অন্যতম জাতীয় উদ্যান এবং অবশিষ্ট চিরহরিৎ বনের একটি উল্লেখযোগ্য নমুনা। এটি একটি সংরক্ষিত বনাঞ্চল। বাংলাদেশের ৭টি বন্যপ্রাণী অভয়ারণ্য ও ১০টি জাতীয় উদ্যানের মধ্যে এটি অন্যতম। মৌলভীবাজার জেলার কমলগঞ্জ উপজেলায় অবস্থিত ১২৫০ হেক্টর আয়তনের বন জীববৈচিত্র্যে ভরপুর। বাংলাদেশ সরকার ১৯৯৭ খ্রিষ্টাব্দে এই বনকে 'জাতীয় উদ্যান' হিসেবে ঘোষণা করে। বিলুপ্তপ্রায় উল্লুকের জন্য এ বন বিখ্যাত। উল্লূক ছাড়াও এখানে রয়েছে বিভিন্ন প্রজাতির দুর্লভ জীবজন্তু, কীটপতঙ্গ এবং উদ্ভিদ।
নিরক্ষীয় অঞ্চলের চিরহরিৎ বর্ষাবন বা রেইন ফরেষ্টের মতো এখানে প্রচুর বৃষ্টিপাত হয়। সূর্যের আলোর জন্য প্রতিযোগিতা করে এ বনের গাছপালা খুব উঁচু হয়ে থাকে, এবং অনেক ওপরে ডালপালা ছড়িয়ে চাঁদোয়ার মত সৃষ্টি করে। এই বন এতই ঘন যে মাটিতে সূর্যের আলো পড়েনা বললেই চলে। এটিকে বাংলাদেশের সবচেয়ে বড় অতিবৃষ্টি অরণ্য এলাকা হিসেবে চিহ্নিত করা হয়।
ইতিহাস
বাংলাদেশের বিখ্যাত বনগুলোর মধ্যে লাউয়াছড়ার বন অন্যতম। পরিচিতির দিক থেকে সুন্দরবনের পরেই লাউয়াছড়ার বনের অবস্থান। সিলেট বিভাগে মৌলভীবাজার জেলার কমলগঞ্জ উপজেলায় এ বন অবস্থিত। ১৯২৫ খ্রিষ্টাব্দে তদানিন্তন ব্রিটিশ সরকার এখানে বৃক্ষায়ন করলে তা-ই বেড়ে আজকের এই বনে পরিণত হয়। শ্রীমঙ্গল ও কমলগঞ্জ উপজেলার মৌলভীবাজার ফরেস্ট রেঞ্জের আওতাধীন ২,৭৪০ হেক্টর আয়তনের পশ্চিম ভানুগাছ সংরক্ষিত বন ছিলো এলাকাটি, সেই সুবাদে লাউয়াছড়া জাতীয় উদ্যানের পূর্ববতী নাম পশ্চিম ভানুগাছ সংরক্ষিত বন। বনের অস্তিত্ব ও জীববৈচিত্র্য রক্ষার পাশাপাশি প্রকৃতি ভ্রমণ ও জনসচেতনতা সৃষ্টির উদ্দেশ্যে পশ্চিম ভানুগাছ বনের ১,২৫০ হেক্টর এলাকাকে ১৯৭৪ খ্রিষ্টাব্দের বন্যপ্রাণী (সংরক্ষণ) (সংশোধন) আইন অনুযায়ী ১৯৯৬ খ্রিষ্টাব্দে 'জাতীয় উদ্যান' হিসাবে ঘোষণা করা হয়।
চিরহরিৎ এ বনে নিরক্ষীয় অঞ্চলের বর্ষাবন বা রেইনফরেষ্টের বৈশিষ্ট্য পরিলক্ষিত হয়। একসময় বৃহত্তর সিলেটের সর্বত্রই এ ধরনের বন ছিলো। তবে বাণিজ্যিকভিত্তিতে চা বাগান সৃষ্টি, ক্রমবর্ধমান জনসংখ্যার চাপ এবং নির্বিচারে গাছ কাটার ফলে ক্রমে সংকুচিত হতে হতে মাত্র কয়েকটি স্থানে চিরহরিৎ এ বর্ষাবনের অস্তিত্ব টিকে রয়েছে।
ভূপ্রকৃতি
লাউয়াছড়া জাতীয় উদ্যানের ভূপ্রকৃতি পাহাড়ি মৃত্তিকা গঠিত। উঁচু-নিচু টিলা জুড়ে এ বন বিস্তৃত। বনের মাটিতে বালুর পরিমাণ বেশি এবং প্রচুর পাথর দেখা যায়। বনের মাটিতে পাতা জমে জমে পুরু স্পঞ্জের মতো হয়ে থাকে, জায়গায় জায়গার মাটিই দেখা যায় না। এসব স্থানে জোঁকের উপদ্রপ খুব বেশি। বনের ভেতর দিয়ে অনেকগুলো পাহাড়ী ছড়া বয়ে চলেছে। এসব ছড়ার কয়েকটি ছাড়া বাকিগুলোতে শুধু বর্ষার সময়ই পানি থাকে। ছড়ার পানি পরিষ্কার টলটলে এবং ঠান্ডা। যেসব ছড়াতে শুষ্ক মৌসুমেও পানি থাকে সেসব ছড়ার কাছে বন্যপ্রাণীর আনাগোনা দেখা যায়।
জীববৈচিত্র্য
left|thumb|200px|লাউয়াছড়ার বনে বাঁশ ঝাড় ও বেতের ঝোঁপ জীববৈচিত্র্যের দিক থেকে লাউয়াছড়ার জাতীয় উদ্যান বাংলাদেশের সমৃদ্ধতম বনগুলোর একটি। আয়তনে ছোট হলেও এ বন দুর্লভ উদ্ভিদ এবং প্রাণীর এক জীবন্ত সংগ্রহশালা। বনে প্রবেশের সাথে সাথেই নানা ধরনের বন্যপ্রাণী, পাখি এবং কীটপতঙ্গের শব্দ শোনা যায়। বনের মধ্যে প্রায় সারাক্ষণই সাইরেনের মত শব্দ হতে থাকে; প্রকৃতপক্ষে এটি এক ধরনের ঝিঁঝিঁ পোকা বা ক্রিকেটের শব্দ। লাউয়াছড়ার জাতীয় উদ্যানে ৪৬০ প্রজাতির দুর্লভ উদ্ভিদ ও প্রাণী রয়েছে। এর মধ্যে ১৬৭ প্রজাতির উদ্ভিদ, ৪ প্রজাতির উভচর, ৬ প্রজাতির সরীসৃপ, ২৪৬ প্রজাতির পাখি এবং ২০ প্রজাতির স্তন্যপায়ী প্রাণী দেখা যায়।
এ বনে স্তন্যপায়ী আছে নানা প্রজাতির। বিলুপ্তপ্রায় উল্লুকের জন্য এ বন বিখ্যাত। বনের মধ্যে কিছু সময় কাটালেই উল্লুকের ডাকাডাকি কানে আসবে। উল্লুক ছাড়াও এখানে রয়েছে চশমাপরা হনুমান, লজ্জাবতী বানর, মুখপোড়া হনুমান, বানর, শিয়াল, মেছোবাঘ, রামকুত্তা, এশীয় কালো ভাল্লুক, মায়া হরিণ সহ নানা প্রজাতির জীবজন্তু। মায়া হরিণ সাধারণত উচ্চতায় ২০‌-২২ ইঞ্চি। এদের বাদামী রঙের দেহ যা পিঠের দিকে ঘিয়ে গাঢ় রং ধারণ করে।
এ বনে সরীসৃপ আছে নানা প্রজাতির। তার ভেতর অজগর হচ্ছে অনন্য। এখানে পাওয়া যায় হলুদ পাহাড়ি কচ্ছপ।
এছাড়া ২০০৯ খ্রিষ্টাব্দে সিতেশ রঞ্জন দেব তার চিড়িয়াখানা থেকে দুটি লক্ষ্মীপেঁচা ও একটি বনবিড়ালও অবমুক্ত করেন এ বনে।
বিলুপ্তপ্রায় উল্লুক
right|thumb|220px|হনুমান লাউয়াছড়ার বনেই রয়েছে বিপন্ন প্রজাতির উল্লুক। বর্তমানে পৃথিবীজুড়ে এ উল্লুক বিলুপ্তির দ্বারপ্রান্তে পৌঁছে গেছে। লাউয়াছড়ার বনেও এদের সংখ্যা আশঙ্কাজনক হারে কমছে। দুই দশক আগে এই বনে কয়েক হাজার উল্লুক দেখা যেতো। কিন্তু বর্তমানে সে সংখ্যা কমতে কমতে একশোরও নিচে এসে ঠেকেছে। দ্রুত পদক্ষেপ না নিলে একসময় হয়তো এই বন থেকে উল্লুক চিরতরে হারিয়ে যাবে। নির্বিচারে বন ধ্বংসের ফলে উল্লুকের বাসস্থান ও খাদ্যসংকট সৃষ্টিই এদের সংখ্যা হ্রাসের প্রধানতম কারণ। লাউয়াছড়ার বনে বর্তমানে মাত্র ৪৯ টি উল্লুক অবশিষ্ট আছে। নিকটবতী ছাউতলি ও কালাছড়ার বন মিলিয়ে এ সংখ্যা ৬০-এর মত। লাউয়াছড়া ও এর আশপাশের বনে মোট ১৬ টি উল্লুক পরিবার রয়েছে। ভোরবেলা লাউয়াছড়ার বনে গেলে অনেক সময় উল্লুকের দেখা পাওয়া যায়। এই বনে উল্লুকের প্রিয় খাদ্য চামকাঁঠাল বা চাপালিশ ফল।
বিলুপ্তপ্রায় হনুমান
অতি সম্প্রতি বিলুপ্তপ্রায় প্রাণীর সংগ্রহ তালিকায় যুক্ত হয়েছে একটি হনুমানের বাচ্চা। বাচ্চা হনুমানটি মৌলভীবাজার জেলার শ্রীমঙ্গলের বিশামনি গ্রামে মাছের খামারে ঘেরাজালে আটকা পড়া হনুমানটিকে ঢাকা বিশ্ববিদ্যালয়ের প্রাণীবিদ্যা বিভাগের অধ্যাপক ও বাংলাদেশ বন্যপ্রাণী ট্রাস্টের নির্বাহী প্রধান জনাব আনোয়ারুল ইসলাম শনাক্ত করেন যে, এটি অতিবিপন্ন প্রজাতির 'ফ্যায়র্স লাঙ্গুর'। হনুমানটি প্রথমে সিতেশ রঞ্জন দেবের চিড়িয়াখানায় রাখা হয়। পরে এটিকে সিলেট বন বিভাগের হেফাজতে লাউয়াছড়া জাতীয় উদ্যানের জনকীছড়ায় রাখা হয়। ধরা পড়াকালীন সময় এর বয়স ছিলো মাত্র তিন মাস।
শকুনের নিরাপদ এলাকা
শকুনের নিরাপদ এলাকা-১ তফসিল অনুসারে লাউয়াছড়া জাতীয় উদ্যান শকুনের জন্য নিরাপদ বলে ঘোষিত।
উদ্ভিদবৈচিত্র্য
লাউয়াছড়া বনাঞ্চলে রয়েছে ১৬৭ প্রজাতির উদ্ভিদ। আছে গর্জন, সেগুন, গামার, মেনজিয়াম, জামরুল, চাপালিশ, নাগেশ্বর, শিমুল, লোহাকাঠ, জাম, ডুমুর, তুন, কড়ই প্রভৃতি। নানা প্রকারের দেশীয় গাছ দেখতে পাওয়া যায়। এছাড়া প্রাকৃতিক পরিবেশে নানা ধরনের অর্কিড দেখতে হলেও এ বন এক অপূর্ব স্থান।
নিসর্গ প্রকল্প ও প্রকৃতি ভ্রমণ
200px|thumb|left|লাউয়াছড়ায় নিসর্গ প্রকল্পের প্রবেশদ্বার 200px|thumb|মাকড়শা নিসর্গ প্রকল্পের মূল লক্ষ্য স্থানীয় জনগণ ও সংশ্লিষ্ট অন্যান্য পক্ষগুলোর সাথে বন বিভাগের অংশীদারত্বের সম্পর্ক সৃষ্টির মাধ্যমে বাংলাদেশের সংরক্ষিত বনাঞ্চলের সুষ্ঠ সংরক্ষণ ও ব্যবস্হাপনা। বর্তমানে ইউএসএআইডি-এর আর্থিক সহযোগীতায় দেশের ১৭টি সংরক্ষিত বনাঞ্চলে এই প্রকল্প চালু আছে। লাউয়াছড়া জাতীয় উদ্যানও এই প্রকল্পের অন্তর্ভুক্ত।
নিসর্গ প্রকল্পের অধীনে লাউয়াছড়া বনের রক্ষণাবেক্ষণ ও ব্যবস্থাপনার কাজে স্থানীয় জনগনকে সম্পৃক্ত করা হয়েছে। এর ফলে বনের ওপর নির্ভরশীল জনগোষ্ঠীর বিকল্প কর্মসংস্থান সৃষ্টি হয়েছে এবং বনের সংরক্ষণে স্থানীয় জনগণের অংশগ্রহণ বৃদ্ধি পেয়েছে। এই প্রকল্পের আওতায় লাউয়াছড়া জাতীয় উদ্যানে প্রকৃতি ভ্রমণের ব্যবস্থা করা হয়েছে। নির্দিষ্ট হারে প্রবেশ মূল্য দিয়ে এ বনের ভেতর প্রকৃতি ভ্রমণ করা যায়। প্রকৃতি ভ্রমণের জন্য বনে তিনটি ট্রেইল বা হাঁটা পথ রয়েছে। তিনটি পথের মধ্যে একটি ৩ ঘণ্টার পথ, একটি ১ ঘণ্টার পথ আর অপরটি ৩০ মিনিটের পথ। প্রশিক্ষিত গাইডের সহায়তায় বনের একেবারে ভেতর পর্যন্ত যাওয়া যায়। প্রকৃতিকে বিরক্ত না করে তৈরি করা এ তিনটি পথে চোখে পড়বে নানা প্রজাতির কীটপতঙ্গ, গাছপালা, পাখি ও অর্কিড। ভাগ্য ভালো হলে হনুমান, বানর এবং উল্লুকেরও দেখা মিলতে পারে। দেশ-বিদেশের অসংখ্য পর্যটক প্রতিদিন লাউয়াছড়ায় প্রকৃতি ভ্রমণে আসেন। বছরজুড়েই এই বনে পর্যটকদের আনাগোনা থাকলেও শীতের সময় সবচেয়ে বেশি লোকসমাগম হয়।
আদিবাসী নৃগোষ্ঠী
লাউয়াছড়া জাতীয় উদ্যানের পাশেই রয়েছে মাগুরছড়া খাসিয়াপুঞ্জি। খাসিয়ারা বন ও প্রকৃতির সাথে একাত্ম হয়ে গড়ে তুলেছে তাদের আবাস। তাদের আবাসভূমিগুলো একাধিক টিলা অতিক্রম করে উঠে গেছে ছোট ছোট টিলার উপরে। তাদের প্রধান পেশা পান চাষ।
গ্যাস অনুসন্ধান ও এর ফলে সৃষ্ট পরিবেশ বিপর্যয়
পরিবেশবাদী ও সচেতন মহলের ব্যাপক প্রতিবাদসত্ত্বেও ২০০৮ খ্রিষ্টাব্দের এপ্রিল মাসে বহুজাতিক তেল-গ্যাস কোম্পানী শেভরন লাউয়াছড়া ও এর আশেপাশের বনভূমি এলাকায় ত্রিমাত্রিক অনুসন্ধান শুরু করে। ত্রিমাত্রিক অনুসন্ধানের জন্য বনের অভ্যন্তর ও আশপাশের এলাকায় নির্বিচারে বিস্ফোরণ ঘটানো হয়। এসময় বন এলাকায় সৃষ্ট ভূকম্পনে বন্যপ্রাণী ও স্থানীয় লোকজন আতঙ্কিত হয়ে পড়ে, বনের কয়েক জায়গায় আগুন ধরে যায়, বনের আশপাশের বাড়িঘরে ফাটল দেখা দেয়। লাউয়াছড়া বনে বিস্ফোরণ ঘটিয়ে অনুসন্ধানের অনুমতি প্রদানের জন্য তৎকালীন তত্বাবধায়ক সরকারও দেশে ব্যাপক সমালোচনার মুখে পড়ে। এর আগে ১৯৯৭ খ্রিষ্টাব্দে আরেক বহুজাতিক তেল-গ্যাস কোম্পানী অক্সিডেন্টাল পরিচালিত এধরনের একটি অনুসন্ধানের সময় লাউয়াছড়া বনের পাশেই মাগুরছড়ায অনুসন্ধান কুপে ভয়াবহ গ্যাস বিস্ফোরণে পুরো এলাকায় মারাত্মক বিপর্যয় ঘটে এবং পরিবেশের ব্যাপক ক্ষতিসাধিত হয়। এ বিস্ফোরণের ফলে কয়েক ট্রিলিয়ন ঘনফুট গ্যাস পুড়ে যায়। মাগুরছড়ার বন এখনও সেই ক্ষত বহন করছে। মাগুরছড়া বিস্ফোরণে বাংলাদেশ সরকার ওই কোম্পানীর কাছে ক্ষতিপূরণ দাবী করলেও তা এখনো অমিমাংসীত পর্যায়ে রয়ে গেছে।
জীববৈচিত্র্য ও উদ্ভিদবৈচিত্র্য ধ্বংস
লাউয়াছড়া জাতীয় উদ্যান সরকারের সংরক্ষিত বনাঞ্চল। সরকারের পক্ষ থেকে তাই বনরক্ষী নিয়োগ দেয়া হয়, যারা বনের সার্বিক দেখভাল করে থাকেন। কিন্তু পর্যাপ্ত লোকবল ও প্রয়োজনীয় সামগ্রীর অভাবে তাদের অবস্থাও নাজুক। প্রায়ই বনদস্যুদের দাপটে তাদের নাজেহাল হবার খবর পাওয়া যায়। এই সুযোগের সদ্ব্যবহার করে বনদস্যুরা ভারি অস্ত্রশস্ত্রে সজ্জিত হয়ে আক্রমণ করে বন থেকে গাছ কেটে নিয়ে যায়। এছাড়া অধিক জনসংখ্যার জন্য সংরক্ষিত বনের গাছ কেটে আবাস গড়ার কারণেও অনেক গাছপালা হারিয়ে যাচ্ছে এই বনাঞ্চল থেকে। পাশাপাশি জলবায়ু পরিবর্তনের ঘোর প্রভাবে হারিয়ে যেতে বসেছে অনেক গাছ-গাছালি ও জীববৈচিত্র্য। অন্যদিকে বর্তমানে রেলওয়ের পক্ষ থেকে দাবি করা হচ্ছে ট্রেন চলাচলের নির্বিঘ্নতার জন্য লাইনের পাশের ২৫,০০০ গাছ কাটার জন্য । যার ফলে পুরো বন ধ্বংস হয়ে যাবে।
হলিউডের চলচ্চিত্রের শুটিং
জুলভার্নের বিখ্যাত উপন্যাস অবলম্বনে করা 'অ্যারাউন্ড দ্য ওয়ার্ল্ড ইন এইটি ডেজ' ছবিটির একটি দৃশ্যের শুটিং হয়েছিল এই বনে। ১৩টি দেশের ১১৪টি স্থানে চিত্রায়িত হয় ছবিটি। এসব দেশের মধ্যে ছিল ইংল্যান্ড, ফ্রান্স, ভারত, বাংলাদেশ, স্পেন, থাইল্যান্ড ও জাপান। আর বাংলাদেশের অংশের শুটিং হয়েছিল সিলেটের লাউয়াছড়া জঙ্গলে। বন ঘেঁষে যে রেলপথ চলে গেছে, ঠিক সেখানেই হয়েছে ছবিটির কিছু দৃশ্যের শুটিং। ছবিটির একটি দৃশ্য ছিল এ রকম ট্রেন ছুটছে। হঠাৎ চালক খেয়াল করলেন, লাইনের সামনে একপাল হাতি আপনমনে চড়ে বেড়াচ্ছে। ট্রেন থেমে যায়। কামরা থেকে নেমে আসেন নায়ক ডেভিড নিভেন, ব্যাপারটা কী দেখতে। সামনের গ্রামেই তখন হচ্ছিল সতীদাহ। নায়ক ছুটে গিয়ে মেয়েটিকে বাঁচান। মেয়েটি হলো শার্লি ম্যাক্লেইন। ছবির এই অংশটুকুই চিত্রায়িত হয়েছিল লাউয়াছড়ার রেললাইন এলাকায়।
জিয়াউর রহমান (ক্রিকেটার)
মোহাম্মদ জিয়াউর রহমান (জন্ম: ২ ডিসেম্বর, ১৯৮৬) খুলনা জেলায় জন্মগ্রহণকারী বাংলাদেশের ক্রিকেটার। বাংলাদেশ জাতীয় ক্রিকেট দলের পক্ষ হয়ে আন্তর্জাতিক ক্রিকেট খেলছেন। ডানহাতি ব্যাটসম্যান ও ডানহাতি ফাস্ট মিডিয়াম বোলাররূপে দলে প্রতিনিধিত্ব করছেন। ডাকনাম জনি হিসেবে মাঝেমাঝে স্কোরশীটে তাকে উল্লেখ করা হয়ে থাকে। ২০০৩/০৪ মৌসুমে আইসিসি অনূর্ধ্ব-১৯ ক্রিকেট বিশ্বকাপে দলের পক্ষ হয়ে খেলেছেন। এছাড়াও, ২০০৬/০৭ মৌসুমে বাংলাদেশ ক্রিকেট বোর্ড সভাপতি একাদশ ও বাংলাদেশ ক্রিকেট বোর্ড একাডেমী দলে অংশগ্রহণ করেছেন।
খেলোয়াড়ী জীবন
২৩ মার্চ, ২০১৩ তারিখে হাম্বানতোতায় শ্রীলঙ্কার বিপক্ষে একদিনের আন্তর্জাতিক ক্রিকেটে অভিষেক ঘটে তার। কিন্তু ঐ খেলায় শূন্য রানে আউট হয়ে যান। ১০৬তম বাংলাদেশী হিসেবে আন্তর্জাতিক ক্রিকেটে অভিষিক্ত হন। টেস্ট ক্রিকেটে অভিষিক্ত হন হারারেতে অনুষ্ঠিত জিম্বাবুয়ের মধ্যকার দ্বিতীয় টেস্টে অংশগ্রহণের মাধ্যমে। প্রথম ইনিংসে কোন উইকেট না পেলেও দ্বিতীয় ইনিংসে চারটি উইকেট লাভ করে দলকে ১৪৩ রানের ব্যবধানে জয়ী হবার মাধ্যমে সিরিজ ড্র করতে সাহায্য করেন।
জিয়াউর রহমান (দ্ব্যর্থতা নিরসন)
জিয়াউর রহমান অথবা জিয়া উর রহমান বলতে বোঝাতে পারে -
হাতাই প্রদেশ
হাতাই প্রদেশ (Hatay ili, ) হল তুরস্কের দক্ষিণতম প্রদেশ। এটি প্রায় সম্পূর্ণরূপে আনাতোলিয়ার বাইরে লেভানটাইন সাগরের পূর্ব উপকূলে অবস্থিত। প্রদেশটি এর দক্ষিণ ও পূর্বে সিরিয়া এবং উত্তরে তুর্কি আদানা প্রদেশের ও ওসমানিয়ের সীমান্ত রয়েছে।এটি সিলিসিয়ার সাংস্কৃতিক অঞ্চল বরাবর একটি বৃহৎ উর্বর সমভূমি, কুকুরোভার অংশ এবং এর প্রশাসনিক রাজধানী হল আন্তাকিয়া।
প্রদেশের উপর সার্বভৌমত্ব প্রতিবেশী সিরিয়ার সাথে বিরোধ রয়ে গেছে, যে দাবি করে যে প্রদেশটির জনসংখ্যাগত আরব সংখ্যাগরিষ্ঠতা ছিল এবং প্রথম বিশ্বযুদ্ধের পর ফ্রান্স কর্তৃক সিরিয়া দখলের পরের বছরগুলিতে সিরিয়ার ফরাসি ম্যান্ডেটের শর্তের বিরুদ্ধে নিজেদের থেকে আলাদা করা হয়েছিল। যদিও দুই দেশ তাদের ভূখণ্ড নিয়ে বিরোধে সাধারণভাবে শান্তিপূর্ণ রয়ে গেছে, সিরিয়া কখনই আনুষ্ঠানিকভাবে তাদের দাবি প্রত্যাখ্যান করেনি এবং এখনও সরকারী মানচিত্রে এটিকে তার সীমান্তের মধ্যে দেখায়।
শ্রেষ্ঠ অভিনেতা বিভাগে জি সিনে পুরস্কার
শ্রেষ্ঠ অভিনেতা বিভাগে জি সিনে পুরস্কার হল ভারতের চলচ্চিত্রের জন্য জি সিনে এন্টারটেইনমেন্ট প্রদত্ত বাৎসরিক পুরস্কার। দর্শকদের ভোটে এই পুরস্কারের বিজয়ী নির্ধারিত হয়ে থাকে। ১৯৯৮ সাল থেকে জি সিনে পুরস্কারের অংশ হিসেবে বলিউডের সেরা অভিনেতাদের এই পুরস্কার প্রদান করা হচ্ছে। ২০০৯ ও ২০১০ সালে পুরস্কার প্রদান বন্ধ ছিল, ২০১১ সাল থেকে পুনরায় এই পুরস্কার প্রদান চালু হয় এবং ২০১৫ সালে কোন পুরস্কার প্রদান করা হয়নি। শাহরুখ খান এই বিভাগে সর্বাধিক সাতবার পুরস্কার অর্জন করেন।
বিজয়ী ও মনোনীতদের তালিকা
থাম্ব|150px|ডান|[[শাহরুখ খান সর্বাধিক সাতবার এই পুরস্কার লাভ করেন।]] থাম্ব|150px|ডান|[[আমির খান (অভিনেতা)|আমির খান দুইবার এই পুরস্কার লাভ করেন।]] থাম্ব|150px|ডান|[[হৃতিক রোশন তিনবার এই পুরস্কার লাভ করেন।]] থাম্ব|150px|ডান|[[অমিতাভ বচ্চন একবার এই পুরস্কার লাভ করেন।]] থাম্ব|150px|ডান|[[সালমান খান তিনবার এই পুরস্কার লাভ করেন।]]
রোভানিয়েমি
রোভানিয়েমি ফিনল্যান্ডের একটি শহর এবং পৌরসভা। এটি ফিনল্যান্ডের উত্তরতম প্রদেশ ল্যাপল্যান্ডের প্রশাসনিক রাজধানী এবং বাণিজ্যিক কেন্দ্র। এটি উত্তর মেরুবৃত্ত থেকে প্রায় ৬ কিলোমিটার (৪ মাইল) দক্ষিণে, ওনাসভারা-করকালোভারা পাহাড়ের মাঝে, কেমিজোকি নদী এবং এর ওনাসজোকি উপনদীর সংগমস্থলে অবস্থিত। রোভানিয়েমির জনসংখ্যা প্রায় ৬৩,০০০। রোভানিয়েমি হলো একটি স্বতন্ত্র ফিনিশ ভাষী অঞ্চল।
ভিটালি ইয়ানেল্ট
ভিটালি ইয়ানেল্ট (, Vitaly Janelt; জন্ম: ১০ মে ১৯৯৮) হলেন একজন জার্মান পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রেন্টফোর্ড এবং জার্মানি অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলে থাকেন।
জার্মান ফুটবল ক্লাব বার্কফেল্ডারের যুব পর্যায়ের হয়ে খেলার মাধ্যমে ইয়ানেল্ট ফুটবল জগতে প্রবেশ করেছেন এবং পরবর্তীকালে হাগেন আরেন্সবুর্গ, হামবুর্গার এবং আরবি লাইপৎসিশের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, জার্মান ক্লাব আরবি লাইপৎসিশ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন; আরবি লাইপৎসিশ ২-এর হয়ে তিনি ৬ ম্যাচে অংশগ্রহণ করেছেন। ২০১৬–১৭ মৌসুমেই তিনি আরবি লাইপৎসিশের মূল দলে অন্তর্ভুক্ত হলেও একটি ম্যাচেও অংশগ্রহণ করেননি। অতঃপর ২০১৬–১৭ মৌসুমে তিনি ধারে বোখুমে যোগদান করেছেন, পরবর্তীকালে ২০১৮–১৯ মৌসুমে তিনি বোখুমের সাথে চুক্তি স্বাক্ষর করেছেন, যেখানে তিনি ৩৩ ম্যাচে ২টি গোল করেছেন। ২০২০–২১ মৌসুমে, তিনি বোখুম হতে ইংরেজ ক্লাব ব্রেন্টফোর্ডে যোগদান করেছেন।
২০১৩ সালে, ইয়ানেল্ট জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন।
দলগতভাবে, ইয়ানেল্ট এপর্যন্ত ১টি শিরোপা জয়লাভ করেছেন, যা তিনি জার্মানির বয়সভিত্তিক দলের হয়ে জয়লাভ করেছেন।
প্রারম্ভিক জীবন
ভিটালি ইয়ানেল্ট ১৯৯৮ সালের ১০ই মে তারিখে জার্মানির হামবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন।
যোগ-বিয়োগ চিহ্ন
থাম্ব|যোগ-বিয়োগ চিহ্ন যোগ-বিয়োগ চিহ্ন (±) একাধিক অর্থ সহ একটি গাণিতিক প্রতীক।
লা ফাব্রিকা
লা ফাব্রিকা হলো রিয়াল মাদ্রিদ যুব একাডেমী এবং খেলোয়াড় তৈরির স্থান যা কান্তেরা নামেও পরিচিত। এটি একটি বিশ্বমানের যুব একাডেমী যা তার ইতিহাস জুড়ে রিয়াল মাদ্রিদের ক্রীড়া সাফল্যতে অবদান রেখেছে।
যোগ-বিয়োগ চিহ্ন
সাইনটি সাধারণত "যোগ বা বিয়োগ" বা "যোগ-বিয়োগ" হিসেবে উচ্চারণ করা হয়।
লা ফাব্রিকা
১৯৫০-এর দশকে লা ফাব্রিকা গঠন করা হয়। তৎকালীন সভাপতি সান্তিয়াগো বার্নাব্যু ইয়েস্তেয়ের দিক-নির্দেশনায় মিগুয়েল মালবো এর প্রতিষ্ঠা ও উন্নতি করেন। ১৯৫০-এর দশকে শুরু হওয়ার পর থেকে, অগণিত খেলোয়াড় লা ফ্যাব্রিকার যুব একাডেমি থেকে বের হয়েছে। তাদের মধ্যে কেউ কেউ ঘরোয়া এবং আন্তর্জাতিকভাবে রিয়াল মাদ্রিদের দুর্দান্ত ক্রীড়া সাফল্যে অবদান রেখেছেন। উদাহরণস্বরূপ, ১৯৮০ এর দশকে, রিয়াল মাদ্রিদ ধারাবাহিকভাবে পাঁচটি লা লিগা শিরোপা জিতেছিল, দুটি ধারাবাহিক উয়েফা ইউরোপা লীগ জয় করে এবং তিনটি উয়েফা চ্যাম্পিয়নস লীগে সেমিফাইনালে উঠেছিলো, সেই দলের বেশিরভাগ খেলোয়াড় লা ফাব্রিকাতে তৈরি হয়েছিল।
যোগ-বিয়োগ চিহ্ন
ইতিহাস
ফরাসি শব্দ ওউ ("বা") সহ এই চিহ্নটির একটি সংস্করণ ১৬২৬ সালে আলবার্ট জিরার্ড দ্বারা এর গাণিতিক অর্থ ব্যবহৃত হয়েছিল এবং এর আধুনিক রূপে চিহ্নটি প্রথম দিকে ব্যবহৃত হয়েছিল 'উইলিয়াম অফলার্ড' এর 'ক্লাভিস ম্যাথমেটেমি' (১৬৩১) এ।
লা ফাব্রিকা
দলসমূহ
রিয়াল মাদ্রিদ কাস্তিয়া একটি সম্পূর্ণ পেশাদার দল; লা ফাব্রিকায় অন্যান্য সকল দল যুব দল,যাদের বয়সসীমা ৮ থেকে ১৯ বছরের মধ্যে। প্রতিটি যুব দল আলাদা আলাদা লীগে প্রতিদ্বন্দ্বিতা করে। যুব খেলোয়াড়রা যদি রিয়ালের প্রথম দল দলে খেলতে চায় তবে তাদের উন্নতি করতে হবে অগ্রগতি। ১২ টি যুবদল ২৭০ জনেরও বেশি খেলোয়াড় খেলে।
ক্যারল হজেস
ক্যারল হজস ১৯৮৪ এবং ১৯৯১/২ এর মধ্যে ইংল্যান্ড মহিলা ক্রিকেট দলের হয়ে ১৮ টি টেস্ট ম্যাচ খেলেছিলেন।
হিম্মাফুশি
হিম্মাফুশি (দিভেহি : ހިއްމަފުށި) মালদ্বীপের কাফু এর প্রবালপ্রাচীর অধ্যুষিত একটি দ্বীপ।
ভূগোল
দ্বীপটি দেশের রাজধানী মালে থেকে উত্তর-পূর্বে অবস্থিত। এটি উত্তর মালয়ে অ্যাটলে অবস্থিত। ভেলানা আন্তর্জাতিক বিমানবন্দর থেকে হিমাফুশির দূরত্ব প্রায় । এখানে পৌঁছানোর একমাত্র উপায় হচ্ছে নৌপথ।
অর্থনীতি
স্থানীয়রা তাদের জীবিকা নির্বাহের জন্য মাছ ধরা এবং পর্যটনের উপর নির্ভর করে। দ্বীপটির নিজস্ব ফিশ প্রসেসিং সংস্থা এবং স্থানীয় মানুষের চাহিদা মেটানোর জন্য নিজস্ব নৌকা তৈরির সুবিধা রয়েছে।
অবকাঠামো
হিমাফুশির প্রায় ৮৫০ জন স্থানীয় জনসংখ্যা রয়েছে। তবে জনসংখ্যা ২০০০ এরও বেশি যেতে পারে, কারণ হিমাফুশিতে ছোটখাটো অপরাধী জেলখানা ও মাদক পুনর্বাসন কেন্দ্রও রয়েছে। হিমাফুশির পানির বোতলজাতকরণ শিল্প এবং একটি টুনা কারখানা রয়েছে। এখানে তিনটি দোকান রয়েছে যা নিত্য প্রয়োজনীয় জিনিস এবং কয়েকটি বড় স্যুভেনিরের দোকানও আছে।
পর্যটন
হিমাফুশি এক কিলোমিটার দীর্ঘ এবং প্রশস্ত এর চেয়েও কম। এখানে একটি আধা আইনী বিকিনি সৈকত এবং একটি মৌসুমী সার্ফ সৈকত রয়েছে। এখানে একটি হারবার রেস্তোঁরা রয়েছে যেখানে ৩ মার্কিন ডলার থেকে শুরু করে খাবার বিক্রয় করে থাকে। দ্বীপে কোনও অ্যালকোহল গ্রহণযোগ্য নয়। প্রধান ডায়েটে টুনা এবং নারকেল থাকে। দ্বীপে কোনও কুকুর নেই তবে কয়েকটি বিড়াল রয়েছে। বন্যপ্রাণের মধ্যে আছে পাখি এবং বাদুড়।
স্থানীয়রা খুব শান্তশিষ্ট। এখানের লোকেরা মুসলিম ধর্ম বিশ্বাসকে সমর্থন করে সুতরাং বেশিরভাগ মহিলা হিজাব পরিধান করে থাকে। স্থানীয়দের মধ্যে ইচ্ছাকৃত কোনও চুরি বা হিংস্র অপরাধ নেই।
হিম্মাফুশি বাজেট সচেতন ভ্রমণকারীদের জন্য আদর্শ যা একটি অবসরকালীন ছুটি কাটাতে এবং স্থানীয় জীবনযাত্রা অবলোকন করার জন্য উপযুক্ত।
খেলা
স্থানীয় দ্বীপ হিমাফুশি ভৌগোলিকভাবে তার বিশ্বখ্যাত সার্ফিং এবং ডাইভিং স্পটগুলির জন্য স্বীকৃত।
বার্টি ক্লার্ক
ড. কার্লোস বার্টাম বার্টি ক্লার্ক, ওবিই (Bertie Clarke; জন্ম: ৭ এপ্রিল, ১৯১৮ - মৃত্যু: ১৪ অক্টোবর, ১৯৯৩) বার্বাডোসের লেকস ফলি এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৯ সালে সংক্ষিপ্ত সময়ের জন্যে ওয়েস্ট ইন্ডিজ দলের পক্ষে আন্তর্জাতিক ক্রিকেটে অংশগ্রহণ করেছিলেন।
প্রথম-শ্রেণীর ক্রিকেট
১৯৩৭ সাল থেকে ১৯৬০ সাল পর্যন্ত বার্টি ক্লার্কের প্রথম-শ্রেণীর খেলোয়াড়ী জীবন চলমান ছিল। ইংল্যান্ড সফরকালে তিনি গাইজ হাসপাতালে চিকিৎসাশাস্ত্রে অধ্যয়নের সিদ্ধান্ত নেন। লন্ডনের পিমলিকোতে জিপি হন। যুদ্ধকালীন ব্রিটিশ এম্পায়ার একাদশের পক্ষে নিয়মিতভাবে খেলেন। যুদ্ধকালীন সেনাবাহিনীতে অবস্থান করে তিনদিনব্যাপী ক্রিকেট খেলায় অংশগ্রহণ করা বেশ দুরূহ বিষয় ছিল। এ সময়ে ব্রিটিশ সাম্রাজ্য একাদশের পক্ষে খেলে শীর্ষস্থানীয় বোলারের মর্যাদা লাভ করেছিলেন তিনি। এ পর্যায়ে দেশের বিভিন্ন স্থানে একদিনের খেলায় যুক্ত ছিলেন। ১৯৪১ সালে ১১.৪৮ গড়ে ৯৮ উইকেট পেয়েছিলেন। ১৯৪২ সালে আরও অধিক সফলতার স্বাক্ষর রাখেন। ১০.১৭ গড়ে ১২৯ উইকেট পান তিনি।
দ্বিতীয় বিশ্বযুদ্ধের পর যুদ্ধের পর খেলায় অংশ নিলেও নিয়মিতভাবে খেলতেন না। ১৯৪৬ ও ১৯৪৭ সালে নর্দাম্পটনশায়ারের পক্ষে ৪৯ খেলায় অংশ নিয়েছিলেন। তবে, ফ্রেডি ব্রাউনের আবির্ভাবে স্থানচ্যূত হন। এরপর ১৯৫৯ ও ১৯৬০ এসেক্সের পক্ষে ১৮ খেলায় অংশ নেন। প্রথম-শ্রেণীর ক্রিকেটে ২৬.৩৭ গড়ে ৩৩৩টি উইকেট পেয়েছিলেন। চমৎকার লেগ স্পিনার ছিলেন। এক সময়ে কুইন দলের পক্ষে অতিথি খেলোয়াড় হিসেবে অংশ নেন।
আন্তর্জাতিক ক্রিকেট
১৯৩৯ সালে ওয়েস্ট ইন্ডিজ দলের সদস্যরূপে ইংল্যান্ড গমন করেন। এ সফরেই অংশগ্রহণকৃত তিন টেস্ট খেলেছিলেন। সফরে অপ্রত্যাশিতভাবে বেশ ভালো খেলেন। দ্রুতগতিসম্পন্ন লেগ ব্রেকে ৮৭ উইকেট পান। তবে, তিন টেস্টে তিনি মাত্র ছয়টি উইকেট পেয়েছিলেন।
অবসর
ক্রিকেট খেলা থেকে অবসর গ্রহণের পর বিবিসিতে কাজ করেন। ক্যারিবিয়ান সার্ভিসের শুরুরদিকে ধারাভাষ্যকারের ভূমিকায় অবতীর্ণ হয়েছিলেন। কাউন্টি ক্রিকেটে অংশগ্রহণকালীন সময়েও বিবিসি সানডে খেলায় অংশগ্রহণের উদ্দেশ্যে রেলগাড়ীর দিকে ছুটে চলতেন। ৭০ বছর বয়স পর্যন্ত দলটির পক্ষে খেলেন। আনুমানিক তিন হাজার উইকেট লাভ করেছিলেন। এমনকি নিজস্ব শেষ মৌসুমেও প্রথম একাদশ বোলিং কাপ জয় করেছিলেন। লন্ডনে ওয়েস্ট ইন্ডিয়ান সম্প্রদায়ের সাথে কাজ করার স্বীকৃতিস্বরূপ ১৯৮৩ সালে ওবিই পদবীতে ভূষিত হন।
১৪ অক্টোবর, ১৯৯৩ তারিখে ৭৫ বছর বয়সে ইংল্যান্ডের পুটনি এলাকায় বার্টি ক্লার্কের দেহাবসান ঘটে।
আলেপ্পো ভিলায়েত
আলেপ্পোর ভিলায়েত ( ولايت حلب    ; ولاية حلب    ) ছিল আলেপ্পো শহরকে কেন্দ্র করে উসমানীয় সাম্রাজ্যের একটি প্রথম-স্তরের প্রশাসনিক বিভাগ ( ভিলায়েত )।
সুবর্ণচর উপজেলা
সুবর্ণচর উপজেলা বাংলাদেশের নোয়াখালী জেলার অন্তর্গত একটি উপজেলা। ২০০৬ সালে নোয়াখালী সদর উপজেলা বিভক্ত করে দুটি উপজেলা ভাগ করা হয় এবং একটি উপজেলার নাম রাখা হয় সুবর্ণচর উপজেলা। অপর উপজেলার নাম কবিরহাট উপজেলা।
অবস্থান ও আয়তন
সুবর্ণচর উপজেলা নোয়াখালী সদর থেকে ২০ কিলোমিটার দাক্ষিণে অবস্থিত। এ উপজেলার উত্তরে কোম্পানীগঞ্জ উপজেলা ও নোয়াখালী সদর উপজেলা, দক্ষিণে হাতিয়া উপজেলা, পূর্বে কোম্পানীগঞ্জ উপজেলা ও চট্টগ্রাম জেলার সন্দ্বীপ উপজেলা, পশ্চিমে লক্ষ্মীপুর জেলার রামগতি উপজেলা।
প্রশাসনিক এলাকা
সুবর্ণচর উপজেলায় ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম চর জব্বর থানার আওতাধীন।
শিক্ষা
শিক্ষার হার, শিক্ষা প্রতিষ্ঠান গড় হার ৩২.৮৩%; পুরুষ ৩৭.৫০%, মহিলা ২৮.১৫%। কলেজ ৫, মাধ্যমিক বিদ্যালয় ১৭, প্রাথমিক বিদ্যালয় ৬০, কমিউনিটি প্রাথমিক বিদ্যালয় ১৪, মাদ্রাসা ১৩।
আন্তর্জাতিক চুম্বন দিবস
ডান|থাম্ব আন্তর্জাতিক চুম্বন দিবস বা বিশ্ব চুম্বন দিবস, হলো একটি আনুষ্ঠানিক ছুটির দিন, যা প্রতিবছর ৬ জুলাই পালিত হয়। অনুশীলনটির সূচনা যুক্তরাজ্যে হয়েছিল  এবং ২০০০-এর দশকের গোড়ার দিকে এটি বিশ্বব্যাপী গৃহীত হয়েছিল।
আরেকটি তারিখ, ১৩ ফেব্রুয়ারি, ভালোবাসা দিবসের সপ্তাহে পড়া আন্তর্জাতিক চুম্বন দিবস হিসাবেও চিহ্নিত করা হয়েছিল।
আন্তর্জাতিক চুম্বন দিবস পিছনের ধারণা এই যে, অনেক মানুষ চুম্বনের সাথে যুক্ত আনন্দ ভুলে গেছে বা ভুলে যেতে পারে, কেননা চুম্বনকে অনেকে কেবল সামাজিক আনুষ্ঠানিকতা বা অন্য ক্রিয়াকলাপের প্রস্তাবনা হিসাবে বিবেচনা করে।
অলিম্পিকে লাতভিয়া
লাতভিয়া প্রথম অলিম্পিক গেমসে অংশগ্রহণ করে ১৯২৪ সালে। ১৯৪০ সালে সোভিয়েত ইউনিয়ন দখল করে নেওয়ার পর থেকে লাতভিয়া সোভিয়েত ইউনিয়নের অংশ হিসাবে ১৯৪৮-১৯৮৮ গেমস পর্যন্ত অংশগ্রহণ করে। ১৯৯১ সালে সোভিয়েত ইউনিয়ন ভেঙে গেলে লাতভিয়া স্বাধীন দেশ হিসাবে ১৯৯২ সালের গ্রীষ্মকালীন ও শীতকালীন উভয় অলিম্পিক গেমসে অংশগ্রহণ করে। তারপর থেকে সকল গ্রীষ্মকালীন গেমস ও শীতকালীন গেমসে তাদের ক্রীড়াবিদ পাঠিয়েছে।
লাতভিয়ার ক্রীড়াবিদগণ গ্রীষ্মকালীন অলিম্পিকে মোট ১৯ টি এবং শীতকালীন অলিম্পিকে ৯ টি পদক জিতেছে।
হাদরা
হাদরা (حضرة) সুফি রীতিতে হওয়া একটি সম্মিলিত আচার। এটি প্রায়শই বৃহস্পতিবার মাগরিবের নামাজের পরে, শুক্রবারে জুমুআ নামাজের পরে বা রবিবার মাগরিবের পরে অনুষ্ঠিত হয় এবং বিশেষ ইসলামিক উৎসব ও উত্তরণের অনুষ্ঠানগুলিতেও উদযাপন করা যায়। এটি বাড়িতে বা একটি মসজিদে অনুষ্ঠিত হতে পারে। আরবি শব্দটির আক্ষরিক অর্থ "উপস্থিতি"।
হাদরায় বিভিন্ন ধরনের যিকির (স্মরণ) রয়েছে।যার মধ্যে রয়েছে উপদেশ, সমষ্টিগত অধ্যয়ন, কোরআন তেলাওয়াত এবং অন্যান্য পাঠ্য (বিশেষ করে ভক্তিমূলক গ্রন্থ বিশেষ করে সুফি ধারার (তরিকা)। প্রশ্ন যাকে বলা হয় হিযব  ও উইর্ড, ধর্মীয় কাব্যিক জপ, ঈশ্বরের কাছে প্রশংসা এবং প্রার্থনাকে কেন্দ্র করে, ধর্মীয় উপদেশ, নবীর প্রশংসা এবং সুপারিশের জন্য অনুরোধ (ইনশাদ দিনী  বা মাদিহ)   - পরের শব্দটি আক্ষরিক অর্থে "প্রশংসা") এবং এক বা একাধিক ঐশ্বরিক নাম ব্যবহার করে ঈশ্বরের ছন্দময় আহ্বান, বিশেষ করে আল্লাহ, হায়, কাইয়ুম  বা সহজভাবে  ' হু ("তিনি"), সেইসাথে বিশ্বাসের সাক্ষ্য এবং তাওহিদ, লা ইলাহা ইল্লাল্লাহ (আছে  আল্লাহ ছাড়া কোন উপাস্য নেই)।
নামগুলোর ছন্দময় আবৃত্তি এবং ধর্মীয় কবিতার জপগুলি প্রায়শই একসাথে হয়। রক্ষণশীল সুফি আদেশে কোনো যন্ত্র ব্যবহার করা হয় না বা শুধুমাত্র দাফ (ফ্রেম ড্রাম) ব্যবহার করা হয় না;  অন্যান্য আদেশে বিভিন্ন ধরনের উপকরণ ব্যবহার করা হয়।
সম্মিলিত সুফি আচার নামে চর্চা করা হয় উত্তর আফ্রিকা, মধ্যপ্রাচ্য এবং তুরস্কে। এছাড়াও কিছু অ-আরব মুসলিম দেশেও যেমন ইন্দোনেশিয়া এবং মালয়েশিয়া।  হাদরা হল তুরস্ক এবং বলকান জুড়ে খালওয়াতি, শাদিলি, কাদিরি এবং রিফা'ই আদেশের বৈশিষ্ট্য।
যারা এটি করে তাদের জন্য কট্টর সুফিদের সমাবেশের শেষে  এবং যে কোনো শিক্ষা বা আনুষ্ঠানিক কাঠামো নির্বিশেষে - এটি প্রায়শই একটি পদ্ধতি হিসাবে একটি আনুষ্ঠানিক শিক্ষার অধিবেশনের প্রারম্ভেও করে।  সঙ্গীতগতভাবে গঠনে বেশ কিছু ধর্মনিরপেক্ষ আরব ঘরানার অন্তর্ভুক্ত রয়েছে (যার প্রত্যেকটি আলাদা আবেগ প্রকাশ করে) এবং এটি কয়েক ঘন্টা স্থায়ী হতে পারে। এটি তরিকার শেখ বা তার প্রতিনিধিদের একজন দ্বারা পরিচালিত হয়;  হাহরের পর্যায়গুলির তীব্রতা, গভীরতা এবং সময়কাল পর্যবেক্ষণ করে শেখের লক্ষ্য হল প্রভুর প্রতি গভীর অনুভব এবং অংশগ্রহণকারীদের নিজস্ব ব্যক্তিত্ব থেকে দূরে রাখা।
যিকির অনুষ্ঠানের একটি আচারিকভাবে নির্ধারিত দৈর্ঘ্য থাকতে পারে বা শেখ যতক্ষণ তার মুরিদের প্রয়োজন মনে করেন ততক্ষণ স্থায়ী হতে পারে। কট্টরপন্থীগণ  আল্লাহর নামের পুনরাবৃত্তি করে  এককভাবে অলঙ্কৃত করে গায়।  অনেক ধরনের  মধ্যে যেমন: এই পুনরাবৃত্তিটি বুক থেকে এগিয়ে যায় এবং এটি একটি তাল যন্ত্রের প্রভাব ফেলে, অংশগ্রহণকারীরা শ্বাস ছাড়ার সময় সামনের দিকে বাঁক করে এবং শ্বাস নেওয়ার সময় সোজা হয়ে দাঁড়ায় যাতে নড়াচড়া এবং শব্দ উভয়ই সামগ্রিক ছন্দে অবদান রাখে।  উপসংহারে সাধারণত "আল্লাহ! আল্লাহ!" বলে চিৎকারের মাধ্যমে পৌঁছে যায়। অথবা "হু হু" (যা হয় সর্বনাম "তিনি" বা পদ্ধতির উপর নির্ভর করে "আল্লাহ" শব্দের শেষ স্বর) যখন অংশগ্রহণকারীরা উপরে এবং নিচে চলে যাচ্ছে।  সার্বজনীনভাবে হাহর প্রায় সবসময় তারতেল শৈলীতে কুরআনের আবৃত্তির দ্বারা অনুসরণ করা হয় - যা আল-জুনায়েদ আল-বাগদাদি অনুসারে  একটি স্বপ্নের মাধ্যমে প্রাপ্ত একটি ভবিষ্যদ্বাণীমূলক নির্দেশ ছিল।
পারফেট্টি ভ্যান মেলে
পারফেট্টি ভ্যান মেলে (Perfetti Van Melle) একটি ইতালিয় বেসরকারি মালিকানাধীন বহুজাতিক কনফেকশনারি এবং গাম প্রস্তুতকারী প্রতিষ্ঠান। সমগ্র বিশ্বে ৪২ টি অপারেটিং কোম্পানি ১৫০ টি দেশে এই কোম্পানির কার্যাক্রম পরিচালিত হয়। এই কোম্পানির বর্তমান কারখানার সংখ্যা ৩২ টি। মূলত ক্যান্ডি ও চুইংগাম প্রস্তুত কারক এই প্রতিষ্ঠানটির ২০১৪ সালের বিক্রয়ের পরিমাণ ছিল প্রায় ২৪৪৪ মিলিয়ন ইউরো। পারফেট্টি ভ্যান মেলের প্রধান তিনটি গ্লোবাল ব্র্যান্ড হলো, এলপেনলিবে, মেন্টোস এবং চুপাচুপস। আঞ্চলিক ব্র্যান্ড গুলোর মধ্যে অন্যতম, এয়ার হেড, সেন্টার ফ্রুট, বিগ বাবল, গোলিয়া, স্মিন্ট, হ্যাপিডেন্ট।
ইতিহাস
thumb|left|120px|চুপাচুপস ললিপপ ২০০১ সালে পারফেট্টি, ভ্যান মেলে এস পি এ কে অধিগ্রহণ করে। সেই সাথে পৃথিবীর তৃতীয় বৃহত্তম সুগার কনফেকশনারি প্রস্তুতকারক কোম্পানিতে পরিনত হয়। ২০০৬ সালে পারফেট্টি ভ্যান মেলে বিশ্ববিখ্যাত স্প্যানিশ ব্র্যান্ড চুপাচুপস কিনে নেয়।
নেদারল্যান্ডসে ১৯০০ সালে আইজাক ভ্যানমেলে তার পিতামহের প্রতিষ্ঠিত ৬০ বছরের পুরানো একটি বেকারি প্রতিষ্ঠানকে কনফেকশানরি ব্যাবসায় রূপান্তরিত করেন। ১৯৩২ সলে প্রতিষ্ঠানটির তৎকালীন স্বত্তাধিকারী দুই ভাই মাইকেল ও পিয়ারে ভ্যান মেলে পোল্যান্ড ভ্রমণ করেন। সেখান থেকে তারা ফ্রুট চিউ ক্যান্ডি তৈরি করার কৌশল শিখে আসেন। ফিরে এসে নিজেদের কারখানায় তৈরি করেন সেই ক্যন্ডি, নাম দেন ফ্রুটেলা। এই একই রেসিপিতে তারা পরবর্তিতে তৈরি করেন বর্তমান মেন্টস ব্যান্ড। ১৯৪৬ সালে এ্যাম্ব্রোজিও ও এজিডিও পারফেট্টি দুই ভাই ইতালির মিলান শহরের অদূরে ল্যনিৃয়েট শহরে প্রতিষ্ঠা করেন মিষ্টি তৈরির ছোট একটি দোকান। তখন এর নাম ছিল ডলিসিফিসিও লাম্বারডো। পরবর্তীতে ১৯৭০ সালে নাম পরিবর্তন করে রাখা হয় পারফেট্টি।
১৯৪০ থেকে ১৯৪৫ সালে দ্বিতীয় বিশ্বযুদ্ধের সময় নেদারল্যান্ডসে ভ্যান মেলের কারখানা সম্পূর্ণ রূপে ধ্বংস প্রাপ্ত হয় এবং কোম্পানিকে বাধ্য করা হয় কারখানা রটরডামে স্থানন্তর করতে। অন্যদিকে বার্সেলোনা শহরে এরিক বারনেট একটি মিষ্টির দোকান চালু করেন। পারিবারিক ভাবে তারা বহুদিন ধরে এই ব্যবসার সাথে জড়িত ছিলেন। ১৯৫০ সালের দিকে এরিক বারনেটের পিতামহের একটি মিষ্টির দোকান ছিল। অন্যদিকে পারফেট্টি ইতালিতে পঞ্চাশের দশকে চুইংগামের ব্যবসা শুরু করে। তাদের প্রস্তুতকৃত প্রথম চুইংগামটির নাম ছিল ব্রুকলিন। চুইংগামের ব্যবসা তখন খুব ভাল থাকায়, পারফেট্টি ১৯৬৮ সালে প্রতিষ্ঠা করে একটি গামবেজ কম্পানি (গামবেজ - চুইংগামের প্রধান কাঁচামাল), যা চুইং গামের একটি প্রধান কাঁচামাল গাম বেজ তৈরি করত।
লোগো
thumb|পারফেট্টি ভ্যান মেলে বাংলাদেশের নিউজলেটার ১৯৬৯ সালে চুপাচুপসের লোগোটি ছিল বিশ্ববিখ্যাত চিত্রকর সালভাদর দালির আঁকা।
বাংলাদেশ
thumb|পারফেট্টি ভ্যান মেলে বাংলাদেশের ফ্যাক্টরি
পারফেট্টি ভ্যান মেলে বাংলাদেশে তাদের উৎপাদন ও বিপণন শুরু করে ২০০৪ সালে। এর পাঁচ বছর পর ২০০৯ সালে, গাজীপুর জেলার শ্রীপুর থানায় নিজস্ব কারখানা চালু করে। পারফেট্টি ভ্যান মেলে বাংলাদেশের নিউজলেটারের নাম ‘টক ঝাল মিষ্টি’।
স্লোভেনিয়া ফুটবল অ্যাসোসিয়েশন
স্লোভেনিয়া ফুটবল অ্যাসোসিয়েশন (Nogometna zveza Slovenije, Football Association of Slovenia; এছাড়াও সংক্ষেপে এনজেডএস এবং এসএফএ নামে পরিচিত) হচ্ছে স্লোভেনিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২০ সালের ২৩শে এপ্রিল তারিখে লিউবলিয়ানা ফুটবল সাবসোসিয়েশন  হিসাবে প্রতিষ্ঠিত হয়েছে। এটি প্রতিষ্ঠার ০০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ০০ বছর পর ০০০০ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর স্লোভেনিয়ার প্রেদোসলিয়েে অবস্থিত।
এই সংস্থাটি স্লোভেনিয়ার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে স্লোভেনীয় প্রথম ফুটবল লীগ, স্লোভেনীয় ফুটবল কাপ এবং স্লোভেনীয় নারী কাপের মতো প্রতিযোগিতার সকল কার্যক্রম পরিচালনা করে। বর্তমানে স্লোভেনিয়া ফুটবল অ্যাসোসিয়েশনের সভাপতির দায়িত্ব পালন করছেন রাদেঙ্কো মিয়াতোভিচ এবং সাধারণ সম্পাদকের দায়িত্ব পালন করছেন মার্তিন কোজেল।
উত্তর মেসিডোনিয়ায় ইসলাম
ডান|থাম্ব|200x200পিক্সেল| ২০০২ সালে জনবসতির ভিত্তিতে ম্যাসেডোনিয়ার ধর্মীয় কাঠামো । মুসলিম (সবুজ), গোঁড়া খ্রিস্টান (নীল) ডান|থাম্ব|200x200পিক্সেল| উত্তর ম্যাসেডোনিয়া মুফতিত্বের মানচিত্র। ২০০২ সালের আদমশুমারি অনুসারে, উত্তর ম্যাসেডোনিয়ার মুসলমানরা দেশটির মোট জনসংখ্যার এক তৃতীয়াংশকে প্রতিনিধিত্ব করে, যা ইসলামকে দেশটির দ্বিতীয় বৃহত্তম প্রচারিত ধর্ম হিসাবে গড়ে তুলেছে। উত্তর ম্যাসিডোনিয়াতে মুসলিমরা হানাফি মাযহাবের সুন্নি ইসলামকে অনুসরণ করে। দেশটির কয়েকটি উত্তর-পশ্চিম ও পশ্চিম অঞ্চলে মুসলমানদের সংখ্যাগরিষ্ঠতা রয়েছে। দেশটির সমস্ত মুসলমানের একটি বিশাল সংখ্যাগরিষ্ঠ হল আলবেনীয়, বাকিরা মূলত তুর্কি, রোমান, বসনিয় বা টরবিয় ।
জাতিতত্ত্ব
ডান|থাম্ব|250x250পিক্সেল| সারেনা জামিলা, ১৪৩৮ সালে তেতভোতে নির্মিত একটি মসজিদ । থাম্ব|250x250পিক্সেল| [[স্কপিয়ে|স্কোপজের মোস্তফা পাশা মসজিদ ।]] থাম্ব|250x250পিক্সেল| বিতোলার গাজী হাজদার কাদি মসজিদ ।
ইতিহাস-অনুযায়ী জনসংখ্যা
নীচের সারণিতে মুসলিম জনসংখ্যা এবং তারা প্রতিটি প্রদত্ত বছরের মোট জনসংখ্যার কত শতাংশ ছিল তা দেখায়। ম্যাসেডোনিয়ায় মুসলিমদের হার সাধারণত ১৯০৪ থেকে ১৯৬১ সাল পর্যন্ত হ্রাস পেয়েছে তবে মুসলিম পরিবারগুলির মধ্যে উচ্চ উর্বরতার হারের কারণে আবারও সেটির বৃদ্ধি শুরু হয়, যা ২০০২ সালে ৩৩.৩৩% এ পৌঁছেছে। তবে পিউ রিসার্চ সেন্টারের সমীক্ষায় দেখা গেছে, ২০১১ সালে মুসলমানরা দেশটির মোট জনসংখ্যার ২ ২৮.৬% এর প্রতিনিধিত্ব করেছিল।
(২০০২ সালের আদমশুমারি অনুসারে) স্কোপজের সেন্টস সিরিল এবং মেথোডিয়াস বিশ্ববিদ্যালয় ২০১২ সালে জানিয়েছিল যে, "উত্তর ম্যাসিডোনিয়ার মুসলমানদের কাছে ধর্মের প্রাথমিক গুরুত্ব রয়েছে। বিশ্ববিদ্যালয় উত্তর ম্যাসিডোনিয়াতে ১৮৫০ জন মুসলমানের উপর সমীক্ষা চালিয়েছে, যেখানে দেখা গেছে যে, ৮১.৬% তাদেরকে ধার্মিক বলে বর্ণনা করেছেন, যার মধ্যে অত্যন্ত ধার্মিক ছিল ৬০.৫%। তাদের প্রায় ২২% কখনও মসজিদে যাননি (৪৮.৬% কমপক্ষে সপ্তাহে একবার মসজিদে উপস্থিত হন) এবং ১৭.৩% ঘরে বসে নামাজ পড়ে না (৪২.১%। পাঁচ ওয়াক্ত নামাজ পড়ে)। প্রায় ২৮.৬% বিশ্বাস করেছিলেন যে ইসলামিক শরিয়া আইন ব্যবহার করে বিরোধ নিষ্পত্তি করা উচিত (৪১.৭% বলছেন যে উত্তর ম্যাসেডোনিয়ার আইন ব্যবহার করে সমাধান করা উচিত, ২৯.৭% জানেন না বা উত্তর দিতে অস্বীকার করেছেন), এবং ২৭.৮% বলেছেন স্কুলে ওড়না পরা "অগ্রহণযোগ্য"।" উত্তরদাতাদের ১৬.৪% বলেছিলেন যে, বিবাহবিহীন সম্মতি "গ্রহণযোগ্য" (৭৪.২% বলেছেন "গ্রহণযোগ্য নয়" এবং ৯.৩% জবাব দিতে অস্বীকার করেছেন), ১৩.৬% শূকরের মাংস খেয়েছেন এবং মদ খেয়েছেন ২৪.৮% । এছাড়াও ৯৪% উত্তরদাতারা বলেছেন যে তারা তাদের ছেলেদের সুন্নত করেছে এবং ৯৮% তাদের আত্মীয়-স্বজনদের জন্য মুসলিম কবর দেয়ার রীতি পালন করেছেন।
২০১৭ সালের পিউ রিসার্চ সেন্টারের সমীক্ষা অনুসারে, ম্যাসেডোনিয়ার ৬৪% মুসলমান প্রতিক্রিয়া ছিল যে তাদের জীবনে ধর্ম "অত্যন্ত গুরুত্বপূর্ণ"। একই সমীক্ষায় দেখা গেছে যে ম্যাসেডোনিয়ার ৪৩% মুসলমান পাঁচ নামাজ আদায় করেন ৫১% সপ্তাহে কমপক্ষে একবার মসজিদে উপস্থিত হন, এবং ৪৬% কমপক্ষে সপ্তাহে একবার কোরআন পড়েন। এটি মন্টিনিগ্রো এবং সার্বিয়ার মুসলিম সম্প্রদায় ও বলকান দেশগুলির মধ্যে ম্যাসেডোনিয়ানদেরকে সবচেয়ে ধর্মীয় মুসলিম সম্প্রদায় তৈরি করেছে।
সার্ভাইভার সিরিজ (২০২০)
সার্ভাইভার সিরিজ একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০২০ সালের ২২শে নভেম্বর তারিখে মার্কিন যুক্তরাষ্ট্রের ফ্লোরিডার অরল্যান্ডোর অ্যামওয়ে সেন্টারে (যা থান্ডারডোম নামে ডাব্লিউডাব্লিউইর ভক্তদের জন্য ঘরে বসে অনুষ্ঠান দেখার অভিজ্ঞতা হিসেবে পরিচিত) অনুষ্ঠিত হয়েছিল; যা ২০১৯–২০ করোনাভাইরাসের বৈশ্বিক মহামারীর সময়ে অ্যামওয়ে সেন্টারে আয়োজিত ডাব্লিউডাব্লিউইর সর্বশেষ প্রতি-দর্শনে-পরিশোধ ছিল। এটি সার্ভাইভার সিরিজ কালানুক্রমিকের অধীনে প্রচারিত চৌত্রিশতম অনুষ্ঠান ছিল। এই অনুষ্ঠানে ডাব্লিউডাব্লিউইতে দি আন্ডারটেকারের অভিষেকের ৩০তম বার্ষিকী উৎযাপন করা হয়েছে। ২০১৯ সালের সার্ভাইভার সিরিজের পর এবার পুনরায় শুধুমাত্র র এবং স্ম্যাকডাউন ব্র্যান্ড সার্ভাইভার সিরিজে প্রতিযোগিতা করেছে। আগের চার বছরের মতো, এই অনুষ্ঠানের মূল প্রতিপাদ্য ছিল ব্র্যান্ডের এবং ব্র্যান্ডের কুস্তিগীরদের একে অপরের বিরুদ্ধে আধিপত্য স্থাপন করা।
প্রাক-প্রদর্শনে একটি সহ মূল অনুষ্ঠান মিলিয়ে মোট ৭টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানে সর্বমোট দুইটি সার্ভাইভার সিরিজ এলিমিনেশন ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে ডাব্লিউডাব্লিউই ইউনিভার্সাল চ্যাম্পিয়ন রোমান রেইন্স ডাব্লিউডাব্লিউই চ্যাম্পিয়ন ড্রু ম্যাকইন্টায়ারকে হারিয়েছে। র এবং স্ম্যাকডাউন উভয়েই ছয়টি আন্ত-ব্র্যান্ড ম্যাচের মধ্যে তিনটি করে জয়লাভ করেছিল। অন্যান্য শীর্ষস্থানীয় ম্যাচে, স্ম্যাকডাউন নারী চ্যাম্পিয়ন সাশা ব্যাংকস ম্যাচে র নারী চ্যাম্পিয়ন আসকাকে এবং মার্কিন যুক্তরাষ্ট্র চ্যাম্পিয়ন ববি লাশলি আন্তঃমহাদেশীয় চ্যাম্পিয়ন সামি জেইনকে হারিয়েছে।
পুরুষদের এলিমিনেশন ম্যাচ
দল
নারীদের এলিমিনেশন ম্যাচ
দল
গুলাবপুরা
গুলাবপুরা (Gulabpura) ভারতের রাজস্থান রাজ্যের ভিলওয়ারা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৯৭ মিটার (১৩০২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে গুলাবপুরা শহরের জনসংখ্যা হল ২৪,৩৪৯ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে গুলাবপুরা এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
জয়া আহসানের ফিল্মগ্রাফি
জয়া আহসান (বা জয়া মাসউদ) হলেন একজন বাংলাদেশী মডেল ও অভিনেত্রী। তিনি পশ্চিমবঙ্গের চলচ্চিত্রেও কাজ করেন। অভিনয়ের স্বীকৃতি হিসেবে তিনি চারটি জাতীয় চলচ্চিত্র পুরস্কার, ছয়টি মেরিল-প্রথম আলো পুরস্কার ও তিনটি ফিল্মফেয়ার পুরস্কার পূর্বসহ অসংখ্য পুরস্কার অর্জন করেছেন।
জুলি হ্যারিস (ক্রিকেটার)
জুলি হ্যারিস (জন্ম: ২৪ নভেম্বর ১৯৬০) নিউজিল্যান্ডের একজন সাবেক ক্রিকেটার।
কুয়েতের ভূগোল
কুয়েত পারস্য উপসাগরের উত্তর-পশ্চিম কোণে অবস্থিত। কুয়েতের আয়তন ১৭,১১৮ বর্গ কিলোমিটার। এর সর্বাধিক দূরত্বে, এটি উত্তর থেকে দক্ষিণে প্রায় ২০০ কিলোমিটার (১২০ মাইল) এবং পূর্ব থেকে পশ্চিমে ১৭০ কিমি (১১০ মাইল)। কুয়েতের অঞ্চলটি বেশিরভাগ মরুভূমি নিয়ে গঠিত।
সীমানা
কুয়েত ১৯৫ কিলোমিটার (১২১ মাইল) উপকূল দিয়ে পারস্য উপসাগর সীমানা করেছে। এর ভূখণ্ডের মধ্যে নয়টি দ্বীপ রয়েছে যার মধ্যে দুটি, বুবিয়ান (বৃহত্তম) এবং ওয়ারবাহ মূলত জনশূন্য তবে কৌশলগতভাবে গুরুত্বপূর্ণ। ইরাক-কুয়েত যুদ্ধের কারণে (কুয়েত আক্রমণ দেখুন), বহু লোক দ্বীপপুঞ্জে তাদের বাড়িঘর ছেড়ে চলে গেছে এবং এরপরে তারা তাদের বাড়িতে ফিরে আসেনি।
কুয়েতের সর্বাধিক বিশিষ্ট ভৌগোলিক বৈশিষ্ট্য হলো কুয়েত উপসাগর (জুন আল কুয়েত), যা প্রায় চল্লিশ কিলোমিটারের তীরে অবস্থিত। এটি কুয়েত বন্দরের প্রাকৃতিক সুরক্ষা সরবরাহ করে এবং দেশের মোট উপকূলরেখার প্রায় অর্ধেক অংশ জুড়ে অবস্থিত।
দক্ষিণ এবং পশ্চিমে কুয়েত সৌদি আরবের সাথে আড়াইশ কিলোমিটার দীর্ঘ সীমান্ত ভাগ করে। কুয়েত এবং সৌদি আরবের মধ্যে সীমাটি ১৯২২ সালে আল উকায়ের চুক্তি দ্বারা নির্ধারণ করা হয়েছিল, যা উভয় জাতির মধ্যে ৫,৭০০ বর্গকিলোমিটার সৌদি-কুয়েত নিরপেক্ষ অঞ্চলটি প্রতিষ্ঠা করেছিল। ১৯৬৬ সালে, কুয়েত এবং সৌদি আরব নিরপেক্ষ অঞ্চল বিভক্ত করতে সম্মত হয়েছিল; বিভক্তকরণের চুক্তিটি প্রতিটি দেশকে প্রশাসনের জন্য দায়বদ্ধ করে ১৯৬৯ সালের ডিসেম্বরে স্বাক্ষরিত হয়েছিল। এই অঞ্চলের সম্পদগুলো বর্তমানে বিভক্ত অঞ্চল হিসাবে পরিচিত যা চুক্তি দ্বারা প্রভাবিত হয় না। উপকূল এবং উপকূলের বাইরের ক্ষেত্র থেকে তেল দুটি দেশের মধ্যে সমানভাবে ভাগ করা অব্যাহত রয়েছে। থাম্ব|কুয়েতের একটি মানচিত্র। ত্রিভুজ আকারের দেশটির তৃতীয় দিকটি হলো কুয়েত এবং ইরাকের মধ্যে ঐতিহাসিকভাবে প্রতিদ্বন্দ্বিত ২৪০ কিলোমিটার সীমানা। যদিও ইরাকি সরকার ১৯৩৮ সালে প্রথম কুয়েত শাসন করার দাবি জানিয়েছিল, ১৯৬৩ সালে কুয়েতের সাথে সীমানা স্বীকৃতি দিয়েছিল (শতাব্দীর শুরুর দিকে চুক্তিভিত্তিক)। ১৯৬০ ও ১৯৭০ এর দশকে তারা কুয়েতকে বুবিয়ান ও ওয়ারবা দ্বীপপুঞ্জের নিয়ন্ত্রণের জন্য চাপ দিয়েছিল।
১৯৯০ এর আগস্টে ইরাক কুয়েত আক্রমণ করে এবং এর কিছুক্ষণ পরে আনুষ্ঠানিকভাবে পুরো দেশটিকে ইরাকের অন্তর্ভুক্ত করে। জাতিসংঘের সুরক্ষা কাউন্সিলের রেজোলিউশন ৬৮৭ এর অধীনে, ১৯৯১ সালে কুয়েতের সার্বভৌমত্ব পুনরুদ্ধারের পরে, জাতিসংঘের একটি কমিশন ১৯৬৩ সালের সম্মতির ভিত্তিতে আনুষ্ঠানিক সীমানা নির্ধারণ করেছিল। ১৯৯৯ সালে এই সীমানা নির্ধারণ করা হয়েছিল, কিন্তু ইরাক তা অস্বীকার করে।
২০০৮ সাল থেকে আজ অবধি খার আবদুল্লাহ (কেএএ) প্রোটোকলের কারণে সাথে ইরাকের সাথে সমুদ্রসীমা সম্পর্কের ইতিবাচক অগ্রগতি দেখা যায়। বৈধভাবে বাধ্যতামূলক কেএএ প্রোটোকলগুলো ব্রিটিশ নৌ আইনজীবী এবং সম্মিলিত টাস্কফোর্স ১৫৮-এর আইন উপদেষ্টা মেজর ডেভিড হ্যামন্ড রয়্যাল দ্বারা কুয়েত ও ইরাকি নৌবাহিনীর প্রধানদের মধ্যে বিকশিত হয়ে মধ্যস্থতা করা হয়েছিল। এর মধ্যে কেএএ আন্তঃব্যবস্থাপনা অ্যাডমিরাল্টি চার্টের অন্তর্ভুক্ত ছিল যা পরে উভয় দেশে বিতরণ করা হয়েছিল, এটি যুক্তরাজ্য হাইড্রোগ্রাফিক অফিস দ্বারা উৎপাদিত হয়েছিল।
২০০৮ সালের নভেম্বর মাসে, কেএএ প্রোটোকলগুলো কুয়েত নৌবাহিনী বেসে ঐতিহাসিকভাবে স্বাক্ষরিত হয়েছিল যা ২০০৮ সালের মে তে এইচএমএস চ্যাথাম জাহাজ এ মৌখিকভাবে সম্মতি দেওয়া হয়। ১৯৯১ সালের উপসাগরীয় যুদ্ধের আগের সময়ের পর এই স্বাক্ষরকারী বৈঠকে প্রথমবার সংশ্লিষ্ট নেভির প্রধানদের মধ্যে আনুষ্ঠানিক বৈঠক দেখা গেছে। এরপরে মার্কিন কংগ্রেসকে জানুয়ারী ২০০৯-এ ইরাকের পরিমাপ স্থায়িত্ব এবং সুরক্ষা প্রতিবেদনে আইন-সংক্রান্ত বাধ্যবাধকতা প্রোটোকলগুলোর সাফল্য জানানো হয়েছিল।
জলবায়ু
থাম্ব|কুয়েত ও দক্ষিণ ইরাকে ধূলিঝড়, ২০০৩ এর ১৬ এপ্রিল। কুয়েতের একটি শুষ্ক জলবায়ু রয়েছে। কুয়েতে শীত ও গ্রীষ্মের মধ্যে একটি বিশাল তাপমাত্রার পার্থক্য রয়েছে। এক বছরে দেশে বৃষ্টিপাতের পরিমাণ ৭৫ থেকে ১৫০ মিলিমিটার (২.৯৯ থেকে ৫.৯৯ ইঞ্চি) হয়। প্রকৃত বৃষ্টিপাত এক বছরে ২৫ মিলিমিটার (০.৯৮ ইঞ্চি) থেকে ৩২৫ মিলিমিটার (১২.৮ ইঞ্চি) পর্যন্ত হয়েছে। গ্রীষ্মে গড় দৈনিক তাপমাত্রা ৪২ থেকে ৪৮ ডিগ্রি সে (১০৮ থেকে ১১৮° ফা) এর হয়। ২১ জুলাই ২০১৬ তারিখে কুয়েতে সর্বোচ্চ তাপমাত্রা রেকর্ড করা হয়েছে। মিত্রিবাতে তাপমাত্রাটি ছিল ৫৪.০ ডিগ্রি সেন্টিগ্রেড (১২৯.২ ডিগ্রি ফারেনহাইট) যা এশিয়ার সর্বোচ্চ রেকর্ড করা তাপমাত্রা এবং এটি বিশ্বের তৃতীয় সর্বোচ্চ তাপমাত্রা রেকর্ড করা তাপমাত্রা।
গ্রীষ্মকাল বেশ দীর্ঘ, প্রধানত মার্চ এবং এপ্রিলে ধূলিঝড়ের দ্বারা বিরতিযুক্ত যখন উত্তর-পশ্চিম দিকের বাতাস শহরগুলোকে বালিতে আবৃত করে। গ্রীষ্মের শেষের দিক বেশি আর্দ্র। অক্টোবরের শেষে সমস্ত গরম আবহাওয়া শেষ হয়ে যায় এবং শীতল শীতকালীন আবহাওয়া শুরু হয়ে যায় এবং রাতে তাপমাত্রা −৬ ডিগ্রি সেলসিয়াস (২১ ডিগ্রি ফারেনহাইট) এর মতো তাপমাত্রায় নেমে যায়। অন্যদিকে, দিনের সময়ের তাপমাত্রা ১০-১৭ ডিগ্রি সেন্টিগ্রেড (৫০–৬৩° ফাঃ) এর মধ্যে থাকে। এই সময়ে, সংক্ষিপ্ত তবে শক্তিশালী ঝড়ো বর্ষণ রয়েছে। যখন তাপমাত্রা ৫ ডিগ্রি সেলসিয়াস (৪১ ডিগ্রি ফারেনহাইট) এর নীচে নেমে যায় তখন তুষারপাত হয়।
বাহরাইন, কাতার বা সংযুক্ত আরব আমিরাতের মতো পারস্য উপসাগরীয় দেশগুলোর তুলনায় কুয়েতের শীতকাল বেশি শীতল। কুয়েতে শীতল আবহাওয়ার কারণ হলো এটি আরও উত্তরে অবস্থিত। এছাড়াও ইরাক ও ইরান থেকে প্রবাহিত শীতল বাতাসের কারণে। কুয়েতে সাধারণত অক্টোবর থেকে এপ্রিল পর্যন্ত (বেশিরভাগ নভেম্বর মাসে) বৃষ্টিপাত হয়।
ক্ষেত্রফল
উপকূলরেখা:
পরিবেশগত সমস্যা
প্রাকৃতিক বিপদ থাম্ব|ধূলিঝড়ের সময় কুয়েতের মরুভূমি। অক্টোবর থেকে এপ্রিল পর্যন্ত হঠাৎ ঝড় প্রচলিত। এগুলো ভারী বৃষ্টিপাত নিয়ে আসে যা রাস্তা এবং ঘরগুলোর ক্ষতি করে। বালিঝড় এবং ধূলিঝড় সারা বছর জুড়ে থাকে তবে মার্চ থেকে আগস্টের মধ্যে সবচেয়ে বেশি দেখা যায়।